**ΚΟΙΝΗ ΚΑΤΑΓΓΕΛΙΑ ΟΛΩΝ ΤΩΝ ΣΥΛΛΟΓΩΝ Π.Ε. ΠΕΙΡΑΙΑ ΓΙΑ ΤΙΣ ΚΛΗΣΕΙΣ ΣΕ ΠΕΙΘΑΡΧΙΚΟ ΤΩΝ ΝΕΟΔΙΟΡΙΣΤΩΝ ΣΥΝΑΔΕΛΦΩΝ ΜΑΣ**

**ΚΑΛΕΣΜΑ**

**ΟΛΕΣ/ΟΛΟΙ ΣΤΗΝ ΠΑΡΑΣΤΑΣΗ ΔΙΑΜΑΡΤΥΡΙΑΣ, ΤΕΤΑΡΤΗ 12/2, ΣΤΙΣ 2μμ ΣΤΗ ΔΙΠΕ ΠΕΙΡΑΙΑ (Καραολή και Δημητρίου 50)**

Καταγγέλλουμε την έναρξη -και στην Δ/νση Π.Ε Πειραιά- των διαδικασιών πειθαρχικής δίωξης των συναδέλφων που συμμετέχουν στην απεργία-αποχή ενάντια στην αξιολόγηση. Τη Δευτέρα 10/2, συνάδελφοί μας νεοδιόριστοι των ετών 2021 και 2022, οι οποίοι συμμετέχουν στην απεργία-αποχή, άρχισαν να δέχονται κλήσεις «δια υπόθεσίν τους» από τη Δ/ντρια Π.Ε. Πειραιά, ύστερα από προφορική εντολή του Περιφερειακού Διευθυντή Εκπαίδευσης Αττικής.

Τονίζουμε για άλλη μια φορά ότι **οι νεοδιόριστοι συνάδελφοί μας είναι απεργοί και συμμετέχουν νόμιμα στην απεργία-αποχή από την αξιολόγηση**. **Η απεργία-αποχή αποτελεί κυρίαρχο συνταγματικό δικαίωμα και ισχύει στο ακέραιο καθώς ουδέποτε η κυβέρνηση την πήγε στα δικαστήρια μετά την κήρυξή της την 1η Απριλίου 2024 από την ολομέλεια προέδρων της ΔΟΕ. Γι’ αυτό ακριβώς ζητούν από τους/τις συναδέλφους να εγκαταλείψουν οικειοθελώς το όπλο της απεργίας-αποχής μόνοι τους.** Η συμμετοχή στην απεργία είναι συνταγματικά κατοχυρωμένο δικαίωμα και ΔΕΝ το διαπραγματευόμαστε!

Διευκρινίζουμε στους συναδέλφους μας πως **η επίδοση του παραπεμπτικού σε πειθαρχικό δε συνεπάγεται καμία επίπτωση σε υπηρεσιακές μεταβολές (αποσπάσεις, μεταθέσεις, οριστική τοποθέτηση) ή στις αποδοχές μας.**

**Δεν θα μας τρομοκρατήσουν! Συσπειρωμένοι στα σωματεία μας με όπλο τις αγωνιστικές αποφάσεις της Ομοσπονδίας και των συλλόγων μας θα δώσουμε τη μάχη και θα είμαστε νικητές!**

**ΟΛΟΙ ΤΗΝ ΤΕΤΑΡΤΗ 12/2, 2μμ ΣΤΗ ΔΙΠΕ ΠΕΙΡΑΙΑ!**

**ΣΥΝΥΠΟΓΡΑΦΟΥΝ ΟΙ ΣΥΛΛΟΓΟΙ Π.Ε. ΠΕΙΡΑΙΑ:**

Πειραιά «Η Πρόοδος», Κερατσινίου- Περάματος «Ν. Πλουμπίδης», Πειραιά «Ρήγας Φεραίος», Νίκαιας-Πειραιά, Κορυδαλλού-Αγ. Βαρβάρας, Σαλαμίνας, νησιών Αργοσαρωνικού